CELEX: 62017CN0666
Language: el
Date: 2017-11-27 00:00:00
Title: Υπόθεση C-666/17 P: Αναίρεση που άσκησε στις 27 Νοεμβρίου 2017 η AlzChem AG κατά της αποφάσεως που εξέδωσε το Γενικό Δικαστήριο (έκτο τμήμα) στις 7 Σεπτεμβρίου 2017 στην υπόθεση T-451/15, AlzChem AG κατά Επιτροπής

26.3.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 112/8
            
         Αναίρεση που άσκησε στις 27 Νοεμβρίου 2017 η AlzChem AG κατά της αποφάσεως που εξέδωσε το Γενικό Δικαστήριο (έκτο τμήμα) στις 7 Σεπτεμβρίου 2017 στην υπόθεση T-451/15, AlzChem AG κατά Επιτροπής
   (Υπόθεση C-666/17 P)
   (2018/C 112/12)
   Γλώσσα διαδικασίας: η αγγλική
   
      Διάδικοι
   
   
      Αναιρεσείουσα: AlzChem AG (εκπρόσωποι: A. Borsos, avocat, J. A. Guerrero Pérez, abogado)
   
      Αντίδικος κατ’ αναίρεση: Ευρωπαϊκή Επιτροπή
   
      Αιτήματα
   
   Η αναιρεσείουσα ζητεί από το Δικαστήριο:
   
               —
            
            
               να κηρύξει την αίτηση αναιρέσεως παραδεκτή και βάσιμη·
            
         
               —
            
            
               να αναιρέσει την απόφαση του Γενικού Δικαστηρίου·
            
         
               —
            
            
               να ακυρώσει την προσβαλλόμενη απόφαση της Επιτροπής· και
            
         
               —
            
            
               να καταδικάσει την Επιτροπή στα δικαστικά έξοδα της αναιρεσείουσας.
            
         
      Λόγοι αναιρέσεως και κύρια επιχειρήματα
   
   
               1)
            
            
               Πρώτος λόγος αναιρέσεως: πλάνη περί το δίκαιο και πρόδηλη πλάνη εκτιμήσεως ως προς την εφαρμογή γενικού τεκμηρίου σε σχέση με την εξαίρεση για λόγους προστασίας του σκοπού έρευνας της ΕΕ
               
                           —
                        
                        
                           Πλάνη της Επιτροπής περί το δίκαιο όσον αφορά την εφαρμογή του γενικού τεκμηρίου σε σχέση με την εφαρμογή εξαιρέσεως σε αιτήσεις για πρόσβαση σε συγκεκριμένα και προσδιορισθέντα προϋφιστάμενα έγγραφα·
                        
                     
                           —
                        
                        
                           Πλάνη της Επιτροπής περί το δίκαιο όσον αφορά την προστασία του σκοπού εν εξελίξει έρευνας σε σχέση με αιτήσεις για πρόσβαση σε συγκεκριμένα και προσδιορισθέντα προϋφιστάμενα έγγραφα·
                        
                     
                           —
                        
                        
                           Πλάνη της Επιτροπής περί το δίκαιο και πρόδηλη πλάνη ως προς την εκτίμηση του υπέρτερου δημοσίου συμφέροντος διασφαλίσεως αποτελεσματικού δικαστικού ελέγχου (άρθρο 47 του Χάρτη των Θεμελιωδών Δικαιωμάτων)· και
                        
                     
                           —
                        
                        
                           Πλάνη της Επιτροπής περί το δίκαιο όσον αφορά την εφαρμογή του θεμελιώδους δικαιώματος προσβάσεως στα έγγραφα (άρθρο 42 του Χάρτη των Θεμελιωδών Δικαιωμάτων).
                        
                     
         
               2)
            
            
               Δεύτερος λόγος αναιρέσεως: έλλειψη αιτιολογίας ως προς την άρνηση προσβάσεως σε μη εμπιστευτική εκδοχή εγγράφων ή επιτόπιας προσβάσεως στα έγγραφα.